El portal dixital de la música asturiana. Pa que siempre la lleves contigo.
Recibe’l to pidiu en 24/48h
#000001
La banda gaites Camín de Fierro estrena’l so discu nuevu con un conciertu en Proaza
#000002
En xunetu de 2021 la Banda Gaites Camín de Fierro asoleyaba’l so segundu discu Rock & Fierro. Tres pasar l’andanciu, esta banda de los conceyos de Santo Adriano, Proaza y Teberga va poder estrenalu en directo. La cita va ser el 9 de xunetu a les 22.30h nel Polideportivu de Proaza y nella van sentise los cantares que formen esti orixinal trabayu qu’amesta gaita y rock y que tien les collaboraciones d’artistes como Jorge Otero, Pablo Moro, Toli Morilla o Xune Elipe.
#000003
El director de la Banda, Balbino Menéndez, presentó’l conciertu en rueda prensa nel Ayuntamientu de Proaza en compañía de la conceyala de Cultura, Nerea Díaz, y la presidenta de l’asociación d’hostelería Asturproc, Laura Panera. La conceyala refirióse al eventu como «el conciertu del branu», convirtiéndose nuna apuesta del Conceyu pola cultura llocal y poles señes d’identidá propies. L’oxetivu, desplicó, ye atraer a xente de fuera a ver el conciertu, pero tamién axuntar a los vecinos de la redolada pa qu’esfruten con un productu autóctonu y auténticu. Na mesma llinia, la presidenta de los hosteleros animó a dir el 9 de xunetu a Proaza y comentó que dende Asturproc van poner a disposición paquetes d’estancies específiques pal eventu. «Hai poques places y vamos petalo, asina que si dalguien ta pensándoselo, qu’entaíne», dixo.
#000004
Rueda de prensa de presentación del eventu
#000005
Balbino Menéndez añadió que, más que’l conciertu del branu, pa la Banda Gaites Camín de Fierro «ye’l conciertu d’un llustru», por mor del trabayu y l’esfuerzu económicu de dellos años hasta llegar a estrenar la obra enriba d’un escenariu. «Gracies al Ayuntamientu de Proaza por danos la oportunidá. El conciertu significa la materialización de toa una inversión de tiempu, esfuerzu y economía», declaró na presentación del eventu musical. En cuantes a la parte técnica esclarió qu’entemecer rock con una banda gaites «tien unes complexidaes técniques importantes», pero qu’algamaron una «fusión real» na que cadún de los estilos tien la so identidá y protagonismu.
#000006
El polideportivu de Proaza va acoyer esti eventu a les 22.30h del 9 de xunetu. El conciertu va tener 20 músicos enriba l’escenariu, va emitise per streaming y cunta cola financiación pública del Conceyu de Proaza y de la Conseyería de Cultura a traviés del programa Asturies Cultura en Rede.
#000007
Rodrigo Cuevas asoleya ‘Manual de Romería’
Misiva va sacar un CD nuevu’l 14 d’ochobre
Algaire versionen a Desakato con “El mio camín”, el primer adelantu de ‘Semando Son’
«Nunca fuimos practicantes del folk más estendíu na música asturiana nes tres últimes décades»
El vigulín volvió a sentise en Piloña
El CachuFest enllena’l suroccidente de música n’asturianu
#000013
Rodrigo Cuevas asoleya ‘Manual de Romería’
#000014
Algaire versionen a Desakato con “El mio camín”, el primer adelantu de ‘Semando Son’
#000016
«Nunca fuimos practicantes del folk más estendíu na música asturiana nes tres últimes décades»
#000017
El vigulín volvió a sentise en Piloña
#000018
El CachuFest enllena’l suroccidente de música n’asturianu
#000019